Návrh rozhodnutie Rady o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2009 -2010 /* KOM/2008/0631 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 10.10.2008 KOM(2008) 631 v konečnom znení Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2009 -2010 (predložený Komisiou) DÔVODOVÁ SPRÁVA Vo vnútornej dohode a nariadení o rozpočtových pravidlách 10. ERF sa ustanovuje nový postup týkajúci sa výziev na úhradu príspevkov, ktorými majú členské štáty financovať ERF. Podľa článku 157 nariadenia o rozpočtových pravidlách sa tento nový postup po prvýkrát v praxi uplatní v súvislosti s príspevkami v rozpočtovom roku 2009. V súlade s článkom 57 ods. 2 nariadenia o rozpočtových pravidlách sa tento návrh týka: - stropu pre ročnú sumu príspevkov v rozpočtovom roku 2010, - ročnej sumy príspevkov v rozpočtovom roku 2009 a - výšky prvej splátky príspevkov v rozpočtovom roku 2009. V súlade s článkom 57 ods. 7 nariadenia o rozpočtových pravidlách sa v prípade každej tejto sumy stanovujú čiastky, ktorých správu zabezpečuje buď Komisia alebo Európska investičná banka (EIB). V súlade s článkom 145 nariadenia o rozpočtových pravidlách Európska investičná banka oznámila Komisii svoje aktualizované prognózy záväzkov a platieb vo vzťahu k nástrojom, ktoré spravuje. V súlade s článkom 57 ods. 2 nariadenia o rozpočtových pravidlách Rada musí o tomto návrhu rozhodnúť do 15. novembra 2008, pričom členské štáty musia prvú splátku príspevkov uhradiť najneskôr do 21. januára 2009. V článku 58 ods. 2 nariadenia o rozpočtových pravidlách sa ustanovuje, že výzvy na úhradu príspevkov sa najskôr použijú na splatenie súm stanovených na predchádzajúce roky, a to jedna po druhej. Vo vzťahu k výzvam na úhradu príspevkov, ktoré sú predmetom tohto návrhu, ide o sumy v rámci 9. ERF. Na záver je potrebné pripomenúť, že v článku 60 ods. 1 nariadenia o rozpočtových pravidlách sa ustanovuje, že v prípade, že nedôjde k úhrade splatných príspevkov v stanovených termínoch, príslušný členský štát bude musieť uhradiť úroky z neuhradenej sumy v súlade s podmienkami vymedzenými v tom istom článku. Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v rokoch 2009 -2010 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na vnútornú dohodu medzi zástupcami členských štátov zasadajúcich v Rade o financovaní a správe pomoci Spoločenstva podľa finančného protokolu k Dohode o partnerstve medzi štátmi africkej, karibskej a tichomorskej oblasti a Európskym spoločenstvom a jeho členskými štátmi podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje časť 4 Zmluvy o ES[1], a najmä na jej článok 10, ods. 1, so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES, a o poskytnutí finančnej pomoci zámorským krajinám a územiam, na ktoré sa vzťahuje časť 4 Zmluvy o ES[2], a najmä na jej článok 7, so zreteľom na nariadenie o rozpočtových pravidlách z 18. februára 2008, ktoré sa vzťahujú na 10. Európsky rozvojový fond[3], ďalej len „nariadenie o rozpočtových pravidlách 10. ERF“, a najmä na jeho články 57 a 58 ods. 2, so zreteľom na návrh Komisie[4], keďže: (1) V článku 58 ods. 2 nariadenia o rozpočtových pravidlách 10. ERF sa ustanovuje, že výzvy na úhradu príspevkov sa najskôr použijú na splatenie súm stanovených na predchádzajúce roky. V nadväznosti je vhodné vyzvať k úhrade finančných prostriedkov v rámci 9. ERF na základe článku 10 ods. 1 vnútornej dohody 9. ERF. (2) V článku 157 nariadenia o rozpočtových pravidlách 10. ERF sa ustanovuje, že postup uvedený v článkoch 57 až 61 sa po prvýkrát uplatní v rozpočtovom roku 2009. V súlade s týmto postupom Komisia k 15. októbru 2008 predkladá návrh, ktorý sa týka a) stropu pre ročnú sumu príspevkov v rozpočtovom roku 2010, b) ročnej sumy príspevkov v rozpočtovom roku 2009, a c) výšky prvej splátky príspevkov v rozpočtovom roku 2009. Rada o tomto návrhu rozhodne do 15. novembra 2008, pričom členské štáty uhradia prvú splátku príspevkov za rozpočtový rok 2009 najneskôr do 21. januára 2009. (3) V súlade s článkom 145 prvou zarážkou nariadenia o rozpočtových pravidlách 10. ERF Európska investičná banka oznámila Komisii aktualizované prognózy záväzkov a platieb finančných nástrojov, ktoré spravuje. PRIJALA TOTO ROZHODNUTIE: Článok 1 Strop pre ročnú sumu príspevkov v rozpočtovom roku 2010 sa stanovuje na 3 500 000 000 EUR pre Komisiu a 280 000 000 EUR pre Európsku investičnú banku. Článok 2 Ročná suma príspevkov v rozpočtovom roku 2009 sa stanovuje na 3 300 000 000 EUR pre Komisiu a 200 000 000 EUR pre Európsku investičnú banku. Článok 3 Príspevky, ktoré uhrádzajú členské štáty Komisii a Európskej investičnej banke v rámci prvej splátky za rok 2009, sú uvedené v tabuľke v prílohe. Článok 4 Toto rozhodnutie nadobúda účinnosť dňom jeho prijatia. Článok 5 Toto rozhodnutie je určené členským štátom, ktoré prispievajú do 9. ERF. V Bruseli Za Radu predseda PRÍLOHA Príspevky v rámci prvej splátky za rok 2009 (v EUR) Členský štát | k úhrade Európskej investičnej banke | k úhrade Komisii | NEMECKO | 16 352 000 | 408 800 000 | BELGICKO | 2 744 000 | 68 600 000 | DÁNSKO | 1 498 000 | 37 450 000 | ŠPANIELSKO | 4 088 000 | 102 200 000 | FRANCÚZSKO | 17 010 000 | 425 250 000 | GRÉCKO | 875 000 | 21 875 000 | ÍRSKO | 434 000 | 10 850 000 | TALIANSKO | 8 778 000 | 219 450 000 | LUXEMBURSKO | 203 000 | 5 075 000 | HOLANDSKO | 3 654 000 | 91 350 000 | PORTUGALSKO | 679 000 | 16 975 000 | SPOJENÉ KRÁĽOVSTVO | 8 883 000 | 222 075 000 | RAKÚSKO | 1 855 000 | 46 375 000 | FÍNSKO | 1 036 000 | 25 900 000 | ŠVÉDSKO | 1 911 000 | 47 775 000 | SPOLU | 70 000 000 | 1 750 000 000 | [1] Ú. v. EÚ L 317, 15.12.2000, s. 355. [2] Ú. v. EÚ L 247, 9.9.2006, s. 32. [3] Ú. v. EÚ L 78, 19.3.2008, s. 1. [4] Ú. v. EÚ C ... z ..., s. ...